**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Kvindemuseet i Danmark | | | |
| Adresse | Domkirkepladsen 5, 8000 Århus C | | | |
| Telefon | +45 2545 4510 | E-mail | [info@kvindemuseet.dk](mailto:info@kvindemuseet.dk) | |
| Hjemmeside | [kvindemuseet.dk](http://kvindemuseet.dk) | Evt. Facebook, blog, Youtube kanal, Flickr etc. | | <https://www.facebook.com/kvindemuseet/> |

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidste*

|  |
| --- |
| Aktivitetens formål er at belyse, hvilken rolle køn og maskulinitetsopfattelser spiller i vold og voldelige grupperinger, samt sætte fokus på hvordan anti-feministiske bevægelser er en alvorlig udfordring for indfrielsen af Verdensmål 5 om ligestilling mellem kønnene.  Gennem oplæg og debat drager aktiviteten paralleller mellem den ekstreme højrefløjs idealer om “rigtige mænd” og forestillinger om ”rigtige mænd” og maskulinitet i islamistiske terrorbevægelser. Med aktiviteten ønsker vi at udfordre forestillingen om at ekstremisme primært er religiøst betinget og belyse paralleller og forskellige problematikker der spiller ind i forhold til ekstremistiske grupper både i udviklingslandende og voldshandlinger begået af det ekstreme højre i Nord.  I en tid hvor vi har set store omvæltninger i den arabiske verden bliver køn et nyt fast anker samfundet kan orientere sig efter. Det er det samme vi ser i Europa, og bevægelserne indenfor og udenfor Europa spejler sig i hinanden. Unge mænd med arabisk baggrund kan “genfinde” deres maskulinitet på Syriens slagmarker, mens hvide nationalister lader sig inspirere af stærke mænd fra Polen, Rusland og Ukraine. Aktiviteten kommer således også til at sætte fokus på vekselvirkningerne mellem radikaliseringstendenser i og udenfor Europa, samt parallellerne i den måde kun tænkes i forskellige ekstreme bevægelser  2019 har været præget af skyderier motiveret af had og racisme i USA, hovedsageligt begået af hvide unge mænd, samtidig med at handlinger defineret som terror fortsat præger både Europa og resten af verden. Der er typisk mindre fokus på de mange terrorangreb der rammer lande som Afghanistan, Nigeria og Kenya og Medier og offentlighed har typisk et særligt fokus på angreb der kan defineres som islamisk terror. Med denne aktivitet ønsker DareGender at skabe opmærksomhed og debat om hvilken rolle køn og opfattelser om maskulinitet spiller og vi stiller spørgsmålstegn ved hvorfor vi ikke snakker mere om de kønnede dimensioner af radikaliseringsprocesser?  Aktiviteten består af følgende elementer:  a) Paneldebat afholdt i samarbejde med kvindemuseet den 9. Oktober i Århus, denne dag har vi fået mulighed for at samle et stærkt ekspertpanel og med opbakning fra den lokale frivilliggruppe i Århus.  b) Produktion af mindst en artikel et dansk medie (artikel med fokus på situationen i MENA-landene)  C) Ti opslag på sociale medier med fokus på køn, maskulinitet, Verdensmål og udvikling blandt andet med udtalseler fra organisationer i Syd.  Til paneldebatten sættes der fokus på paralleller mellem den ekstreme højrefløj og islamistiske oprørs- og terrorbevægelser. DareGender og Kvindemuseet er gået sammen om at inviterer tre eksperter til en panelsamtale d. 9. oktober kl. 18.30 - 20.00. Igennem samtalen vil vi forsøge at belyse nogle af de kønnede facetter i eksisterende voldelige tendenser, som gør at køn direkte eller indirekte kan komme til at motivere vold. Det spørgsmål får yderligere aktualitet, når arrangementets moderator, journalist Dorte Toft, vil kigger på de modreaktioner, vi ser mod ligestilling for tiden. Polen og Ungarn har vedtaget meget restriktive lov ift. køn, og vi oplever at flere og flere online fællesskaber samler sig om hadetale, krænkelser og at dele nøgenbilleder af kvinder uden samtykke. Det er igen ikke kun i Vesten, at vi oplever disse tendenser. I en rapport fra 2017 “The International Men and Gender Equality Survey – Middle East and North Africa” konkluderes det eksempelvis at yngre mænd i MENA-regionen er mindre positivt indstillede overfor ligestilling end ældre mænd.  DareGender arbejder med køn og ligestilling og arbejder med at udfordre de kønsforståelser vi ser i samfundet omkring os. Som forening har vi gode erfaringer med at engagerer borgere og virksomheder i arbejdet med at nuancere og nedbryde negative og snævre maskulinitetsforståelser og -stereotyper og drager i denne aktivitet på gode erfaringer fra oplysningsaktiviteter og faglige samarbejder. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| *Min 60 deltagere til paneldebatten i Århus*  *En artikel publiceret i et dansk medie der sætter fokus på emnet ud fra udviklingsperspektiv og situationen i MENA regionen.*  *10 Opslag på sociale medier der gør opmærksomhed på tematikken og arrangementet der når ud til min. 15.000 seere/læsere.*  *Øget kendskab og interesse for hvordan DareGenders arbejde kan bidrage positivt til udviklingsdagsordenen og Verdensmål 5 i en global kontekst- både blandt organisationens frivillige og øvrige offentlighed.* |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| DareGender er som en relativt ny forening stadig i gang med at udforske, hvordan vi kan engagere flere borgere i spørgsmål om ligestilling og problemstillinger om køn og udvikling i forskellige kontekster – specielt udenfor København. Med denne aktivitet ønsker konkret at lære mere om:   1. Hvordan den lokale frivilliggruppe i Århus kan være med til at nå ud med budskabet og engagere flere til, under og efter DareGenders arrangementer 2. Hvordan vi som organisation kan lave oplysning om ligestilling både i en dansk-europæisk kontekst men også byde ind med værdifuld viden i forhold til udviklingsdagsordnen   c. Hvordan vi kan bruge vores internationale netværk MenEngage og nye samarbejder i MENA regionen aktivt til at bidrage med perspektiver og historier i vores oplysningsarbejde.  Aktiviteten vil blive evalueret af frivilliggruppen i Århusgruppen og den lokale frivilligkoordinator i Århus vil sammen med et medlem fra sekretariatet stå for at opsamle erfaringer og dele dem med foreningen. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| Med Aktiviterne ønsker DareGender at nå bredt ud med sit arbejde, men samtidig er der særligt fokus på at nå ud til og engagere følgende målgrupper:   1. Unge mænd med interesse for online chatfora og er fascineret af ekstreme grupper. Her ønsker vi også at nå ud til unge som ikke normalt kan genkende sig selv i ligestillingsdebatten og tematikker som feminisme og/eller udviklingsarbejde. Der vil blive lavet særlige opslag der henvender sig til denne målgruppe med spørgsmål og tematikker der kan vække interesse og nysgerrighed og som har fokus på grænser, forestillinger om at være en “rigtig mand” og tendenser i online chatfora. 2. Gymnasieelever, elever tekniske skoler i Århusområdet (målrettede opslag på sociale medier og invitationer til skolerne). Dette er en målgruppe DareGender har gode erfaringer med at nå ud til, men indsatsen har som noget nyt særlig fokus på at invitere elever og undervisere på tekniske skoler.   Derudover er den øvrige målgruppe borgere der typisk kan nåes via kvindemuseets aktiviteter og de online platforme DareGender anvender.   * Vi appellerer til den kvindemuseets typiske målgruppe, fokus på køn og ligestilling og øvrige offentlighed, men som ikke nødvendigvis har kendskab til globale forhold. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *DareGender samarbejder med det globale netværk MenEngage der arbejder for at engagere mænd og drenge i ligestillingsarbejde. MenEngage arbejder blandt andet i Afrika, Mellemøsten og Asien. I DareGender ønsker vi at trække på viden og erfaringer fra alliancens arbejde. Derudover er vi i dialog med den Libanesiske organisation, ABAAD om et mere formelt partnerskab. ABBAD arbejder med ligestilling og maskulinitets opfattelser i MENA-regionen og vi håber at vi med denne aktivitet kan arbejde med med hvordan vi lære af og inddrage perspektiver fra begge organisationer.*  *Ved at sætte fokus på om/hvordan køn kan lede til terror belyses en række strukturelle forhold der er medvirkende til at skabe grobund for ekstremisme, vold og kvindehad. Her belyses også hvilken rolle fattigdom og ulighed kan spille i forskellige kontekster.*  *Aktiviteten sætter fokus på en række centrale delmål og elementer af verdensmålene. Her særligt*  *Verdensmål 5 om ligestilling mellem kønnene herunder særligt delmål* 5.2 “*Alle former for vold mod alle kvinder og piger i de offentlige og private rum skal elimineres” samt delmål* 16.1*Alle former for vold, og voldsrelaterede dødsfald skal reduceres væsentligt overalt.*16.a *Relevante nationale institutioner skal styrkes, blandt andet gennem internationalt samarbejde, for at opbygge kapacitet på alle niveauer, og i særdeleshed i udviklingslande, for at forhindre vold og bekæmpe terrorisme og kriminalitet.*  *Målet med indsatsens aktiviteter er derved også at skabe rum for ny viden og dialog om hvorfor vi ikke stiller spørgsmålstegn ved og vi ikke snakker mere om de kønnede dimensioner af radikaliseringsprocesser og hvordan vi kan være med til at undgå at særligt unge mænd bliver radikaliserede.Derved ønsker vi også at kunne belyse hvordan kønsperspektiver og initiativer der sætter fokus på mænds og drenge engagement i ligestillingsarbejdet er afgørende for at opnå verdensmålene.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| September: Planlægning af paneldebat og opreklamering på sociale medier  Oktober: Afholdelse af paneldebat og opfølgning i frivilliggruppen. Der laves et opslag om arrangements tema efterfølgende på sociale medier.  November/ december: produktion og publicering af artikel i DK medie samt opslag på sociale medier  Januar-maj: Opslag deles på sociale medier med fokus på køn, maskulinitet, Verdensmål og udvikling blandt andet med udtalelser fra organisationer i Syd.  Maj: Evaluering af indsats og opsamling af læring internt i foreningen  Indsatsen gennemføres primært af frivilligguppen i Århus med støtte fra sekretariatets ansatte.  Løn til medarbejdere indgår ikke i indsatsen, men der er afsat honorar til journalist, Dorte Tofts til at være moderator til paneldebatten. Da emnet kan være sensitivt og komplekst har vi vurderet at det var vigtigt at have en moderator med stor erfaring og dybdegående kendskab til området.  Paneldebatten afholdes i samarbejde med Kvindemusset i Århus som også står for at hjælpe med opreklamering af arrangementet. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Internt i Foreningen formidles aktiviteten via mail til alle frivillige samt information via facebook til medlemmer. Frivilligkoordinatoren, der selv er frivillig står sammen med Århus-gruppen for at samle op på aktiviteten og i særlig grad dele viden og erfaringer med resten af foreningen. Målet er at opbygge ny viden og erfaring internt i foreningen og blandt frivilliggruppen til hvordan DareGender kan lave engagerende oplysningsarbejde i hele Danmark.  Udadtil kommunikeres der via DareGenders hjemmeside, facebook samt opslag på sociale medier, herunder målrettede Facebook annoncer og instagram som vi har gode erfaringer med at bruge for at vække interesse hos målgruppen. Op til arrangementet i Århus bliver eventet delt med relevante uddannelsesinstitutioner og Kvindemuseet reklamerer også for arrangementet på deres hjemmeside og kalender  Dertil er et det et mål at få min. en artikel i et større dansk medie der sætter fokus på ligestilling, maskulinitet og ekstremisme i MENA-regionen og lavet opslag om emnet i et udviklings perspektiv på sociale medier. |